പാലാ ബിഷപ് ഉന്നയിച്ച വിഷയം സര്ക്കാര് പരിശോധിക്കണമെന്ന് ആലപ്പുഴ രൂപത ആലപ്പുഴ: പാലാ ബിഷപ് മാര് ജോസഫ് കല്ലറങ്ങാട്ട് ഉന്നയിച്ച വിഷയം സര്ക്കാര് ഗൗരവമായി കണ്ട് ഉചിതമായ തീരുമാനമെടുക്കണമെന്ന് ആലപ്പുഴ രൂപത ആവശ്യപ്പട്ടു. ഈ വിഷയത്തിലുള്ള ചര്ച്ചകള് നിയന്ത്രണങ്ങളില്ലാതെ പോകുന്നത് സംസ്ഥാനത്തു സാമൂഹിക പ്രശ്നങ്ങള് വര്ധിക്കാന് കാരണമാകും. സ്വൈര്യമായ പൗരജീവിതത്തിന് പ്രതിസന്ധി സൃഷ്ടിക്കുന്ന ഇത്തരം വിഷയങ്ങള് സര്ക്കാര് ഗൗരവമായി കാണണമെന്നും സാമൂഹിക സന്തുലിതാവസ്ഥ തകര്ക്കാതെ നോക്കണമെന്നും രൂപത വക്താവ് വ്യക്തമാക്കി. വിഷയവുമായി ബന്ധപ്പെട്ട് രാഷ്ട്രീയമാധ്യമ ഹിഡന് അജണ്ടകള് വേറെയുണ്ടോ എന്നുകൂടി അന്വേഷിക്കണം. ആരോപണങ്ങള് ശരിയാണെങ്കില് നടപടികള് ഉണ്ടാവണം. സാമൂഹിക സമാധാനം നിലനിര്ത്താന് എല്ലാവരും സഹകരിക്കുകയും സംയമനം പാലിക്കുകയും വേണമെന്ന് ആലപ്പുഴ രൂപതാധ്യക്ഷന് ഡോ.ജയിംസ് ആനാപറന്പില് കൂട്ടിച്ചേര്ത്തു.